Sådan lyder det umiddelbart fra Søren Lunde, der er formand for Lægeforeningen Nordjylland, efter regeringen har præsenteret et nyt sundhedsudspil. Det indebærer blandt andet, at regionsrådene nedlægges, og regionsopgaverne bliver derfor fordelt mellem kommunerne og staten. I stedet for de fem regionshuse skal der oprettes sundhedsfællesskaber med regionsrådsformændene som bestyrelsesformænd. - Det indeholder nogle sunde tanker omkring at styrke det nære sundhedsvæsen og øge samarbejde mellem sygehusene og kommunerne, siger Søren Lunde. I udspillet er der løfter om at øge antallet af læger med 100 pr år,  og den del af løsningen kan den nordjyske lægeformand godt se nogle udfordringer i. - Vi mangler kolleger ude i almen praksis, men et af problemerne er,  at fra man starter på medicinstudiet, til man er færdig som læge, går der ud mod 14 år, så der findes ingen snuptagsløsninger, men der er tale om det lange seje træk, siger han. Lægeforeningen har ingen holdning til, hvorvidt det er en god ide eller ej at nedlægge regionerne. - Vi er interesseret i det, der er bedst for patienterne og for vores personale på sygehusene og i praksis, siger Søren Lunde.

Opsummering:
I lægeforeningen er vi meget positivt indstillet over for det her udspil.